bluuebunny/crossref_metadata_2025 huggingface dataset:
Επίδραση αερόβιας και αναερόβιας άσκησης στην οξειδοαναγωγική κατάσταση κολυμβητών και κολυμβητριών
Authors: Καμπασακάλης Αθανάσιος
Published: August 2021

Η οξιδοαναγωγική κατάσταση του ανθρώπινου οργανισμού είναι πολύ σημαντική για την υγεία. Η οξιδοαναγωγική κατάσταση επηρεάζεται από την άσκηση και επομένως μπορεί να επιδράσει στην υγεία και στην απόδοση των αθλητών. Ένα άθλημα που επιφέρει οφέλη στην υγεία, αλλά και απαιτεί εντατική προπόνηση, είναι η κολύμβηση, στην οποία συμμετέχει μεγάλος αριθμός αγοριών και κοριτσιών εφηβικής ηλικίας. Σκοπός της παρούσας διδακτορικής διατριβής ήταν να μελετήσει και να συγκρίνει την επίδραση στην οξιδοαναγωγική κατάσταση εφήβων κολυμβητών και κολυμβητριών δύο, ευρέως χρησιμοποιούμενων στην προπονητική διαδικασία, τύπων κολυμβητικής άσκησης: ενός που στηρίζεται στον αερόβιο μεταβολισμό, δηλαδή 2000 m συνεχόμενης κολύμβησης σε ελεύθερο στυλ, και ενός που στηρίζεται στον αναερόβιο μεταβολισμό, δηλαδή 6 × 50 m ελεύθερης κολύμβησης, σε μέγιστη ένταση, με εκτέλεση κάθε 5 min. Στη μελέτη πήραν μέρος 15 κολυμβητές και 15 κολυμβήτριες μέσης ηλικίας 15,4 ετών, οι οποίοι/-ες συμμετείχαν στις δύο συνεδρίες άσκησης σε διαφορετικές ημέρες με τυχαία και ισοσταθμισμένη σειρά. Λήφθηκαν 4 δείγματα φλεβικού αίματος σε κάθε συνεδρία, δηλαδή πριν την άσκηση, αμέσως μετά, 1 h και 24 h μετά την άσκηση, προκειμένου να γίνει γενική ανάλυση αίματος και να προσδιοριστούν η 8-υδροξυ-2΄-δεοξυγουανοσίνη (8-OHdG), η μηλονική διαλδεΰδη (MDA), τα πρωτεϊνικά καρβονύλια (PC) , το ουρικό οξύ και η χολερυθρίνη στο πλάσμα, καθώς και η ανηγμένη γλουταθειόνη (GSH) στα ερυθροκύτταρα. Επιπλέον, έγιναν λήψεις τριχοειδικού αίματος πριν και μετά τις δοκιμασίες για τον προσδιορισμό του γαλακτικού οξέος. Η συγκέντρωσή του ήταν σημαντικά υψηλότερη μετά τα 6 × 50 m συγκριτικά με τα 2000 m και σημαντικά υψηλότερη στα αγόρια συγκριτικά με τα κορίτσια. Μετά τις ασκήσεις επήλθε αιμοσυμπύκνωση και λευκοκυττάρωση, με τα λεμφοκύτταρα και τα μονοπύρηνα να έχουν μεγαλύτερους αριθμούς αμέσως μετά και τα ουδετερόφιλα στη 1 h μετά τις δοκιμασίες. Η 8-OHdG κορυφώθηκε 1 h μετά τα 6 × 50 m, ενώ τα αγόρια είχαν συνολικά υψηλότερες τιμές από τα κορίτσια. Η MDA αυξήθηκε σημαντικά αμέσως μετά τις δοκιμασίες και σταδιακά επανήλθε στις τιμές ηρεμίας στις 24 h, ενώ τα κορίτσια παρουσίασαν υψηλότερες τιμές από τα αγόρια αμέσως μετά τις δοκιμασίες. Για τα PC δε βρέθηκε καμία διαφορά. Η GSH ήταν μειωμένη στις 24 h μετά την άσκηση. Το ουρικό οξύ αυξήθηκε σταδιακά μετά τα 6 × 50 m και ήταν υψηλότερο στα αγόρια. Η χολερυθρίνη στα 2000 m εμφάνισε πτωτική τάση αμέσως μετά και μέχρι τη 1 h μετά την άσκηση, ενώ στα 6 × 50 m εμφάνισε αυξητική τάση αμέσως μετά και πτωτική τάση στη 1 h μετά την άσκηση. Ωστόσο η κορυφαία τιμή της σημειώθηκε και για τις δύο δοκιμασίες στις 24 h μετά. Συμπερασματικά, οι κολυμβητικές δοκιμασίες διατάραξαν την οξιδοαναγωγική ισορροπία χωρίς όμως να επιφέρουν παρατεταμένη οξιδωτική βλάβη σε προπονημένους/-ες κολυμβητές/-ήτριες. Οι δύο δοκιμασίες διέφεραν ως προς την απόκριση της 8-OHdG, του ουρικού οξέος και της χολερυθρίνης, ενώ οι διαφορές μεταξύ των φύλων εντοπίστηκαν στη μεγαλύτερη αύξηση της MDA στα κορίτσια.
Η αθλητική αρετή στον Πίνδαρο
Authors: Κοντού Μαρία-Ζωή
Published: August 2021

Η παρούσα διατριβή αποτελείται από 5 κεφάλαια. Το πρώτο κεφάλαιο, το οποίο είναι εισαγωγικλη, αποτελεί μια ιστορική αναδρομή στην εξέλιξη της ποιητικής παραγωγής μέχρι το χορικό λυρικό άσμα του 5ου π.Χ. αι. Το δεύτερο κεφάλαιο αναφέρεται στη διαχρονικότητα και σημαντικότητα του αθλητισμού στην αρχαία ελληνική σκέψη από τον Ομηρο μέχρι και την εποχή του ποιητή Πίνδαρου καθώς και στην ύπαρξη του αθλητικού συναγωνισμού με τη μορφή των Μεγάλων Αγώνων μέσα από τη δημιουργία της πόλης-κράτους. Στο τρίτο κεφάλαιο παρουσιάζεται η έννοια της αθλητικής αρετής στη συνείδηση του ποιητή καθώς και το στοιχείο της αρετής στον συναγωνισμό ποιητών-καλλιτεχνικών. Στο τέταρτο κεφάλαιο αναλύονται το εξής βασικά θέματα : 1. To στοιχείο της αρετής στη σχέση αθλητή-ποιητή 2. Ο έπαινος του νικητή και η αθλητική αρετή 3. Η πινδαρική θεώρηση της ήττας ως έλλειψη της αθλητικής αρετής 4. Ο ποιητής ως αθλητής στο αγώνισμα της διαπαιδαγώγησης και 5. Η έννοια της αρετής και οι οικονομικές απολαβές αθλητή και ποιητή.
Το διεθνές καθεστώς για την προστασία της ατμόσφαιρας
Authors: Κατσιμπάρδης Κωνσταντίνος
Published: August 2021

Η παρατηρούμενη αύξηση της μέσης θερμοκρασίας της γης συνιστά απειλή για τα οικοσυστήματα όπως και για τα ανθρώπινα συστήματα, κυρίως δε τα πλέον τρωτά στις δυσμενείς επιπτώσεις της αλλαγής του κλίματος. Ο ανθρώπινος παράγοντας επιτείνει αποδεδειγμένα το πρόβλημα, αποσταθεροποιώντας το γήινο κλιματικό σύστημα. Η ανθρωπογενής παρεμβολή πρέπει να αντιμετωπισθεί με τη θέσπιση διεθνών κανόνων για την καταπολέμηση των εκπομπών ρύπων του θερμοκηπίου. Οι ως άνω παραδοχές καθοδηγούν τη διεθνή κλιματική πολιτική από τα πρώτα βήματα της έως και σήμερα. Το κύριο ερώτημα που απασχολεί τη μελέτη είναι πόσο αποτελεσματικό μπορεί να αποδειχθεί το διεθνές δίκαιο για την καταπολέμηση των εκπομπών ρύπων του θερμοκηπίου. Η Σύμβαση-Πλαίσιο του 1992 θέτει το γενικό περίγραμμα δικαιωμάτων και υποχρεώσεων καθώς και τις κατευθυντήριες περιβαλλοντικές αρχές για τις κλιματικές αλλαγές. Το Πρωτόκολλο του Κιότο και οι ερμηνευτικές Συμφωνίες του Μαρρακές ρυθμίζουν ειδικότερα τις σχετικές υποχρεώσεις των βιομηχανικών μερών, θέτουν ποσοτικούς εθνικούς στόχους μείωσης ή περιορισμού των εκπομπών, καθορίζουν χρονοδιαγράμματα και θεσπίζουν θεσμικά εργαλεία (μηχανισμούς), τα οποία προσφέρουν ευελιξία στα βιομηχανικά κράτη στο στάδιο της εφαρμογής των εθνικών ποσοτικών τους δεσμεύσεων έως το 2012.
Αξιολόγηση προγράμματος προαγωγής υγείας σε Έλληνες φοιτητές
Authors: Μπιρμπίλη Ευαγγελία-Μαρία
Published: August 2021

Η υιοθέτηση υγιεινών τρόπων ζωής κατά τα πρώτα χρόνια φοίτησης στο πανεπιστήμιο αποτελεί θεμέλιο για την οικοδόμηση μιας υγιούς συμπεριφοράς κατά την ενηλικίωση. Διεθνώς, τα προγράμματα παρέμβασης αγωγής και προαγωγής υγείας στην τριτοβάθμια εκπαίδευση είναι λιγοστά. Ειδικότερα, στην Ελλάδα υπάρχει έλλειψη πλήρως δομημένων προγραμμάτων αγωγής και προαγωγής υγείας για τη διατροφή και τη φυσική δραστηριότητα στους φοιτητές. Σκοπός στην παρούσα διατριβή ήταν η διερεύνηση των γνώσεων και των στάσεων για τη φυσική δραστηριότητα, την υγιεινή διατροφή και, ειδικότερα, την προσήλωση στο Μεσογειακό διατροφικό πρότυπο και η αξιολόγηση του προγράμματος παρέμβασης προαγωγής υγείας σε σπουδαστές τριτοβάθμιου ιδρύματος. Το δείγμα απετέλεσαν 510 σπουδαστές του Τ.Ε.Ι Σερρών, ηλικίας 18-25 ετών (άνδρες 48%, γυναίκες 52%), οι οποίοι κατανεμήθηκαν τυχαία, στην ομάδα παρέμβασης και στην ομάδα ελέγχου (n=233 και n=277 άτομα, αντίστοιχα). Η συλλογή των ερευνητικών δεδομένων πραγματοποιήθηκε το Μάρτιο 2009 και τον Ιούνιο 2009, πριν και μετά το τέλος της παρέμβασης, με τη χρησιμοποίηση έγκυρων και αξιόπιστων ερωτηματολογίων: FFQ, FCQ και IPAQ-SF. Η παρέμβαση διήρκεσε συνολικά 12 εβδομάδες, διεξαγόταν μία φορά την εβδομάδα σε συνεργασία με ειδικούς της φυσικής δραστηριότητας και της διατροφής στις αίθουσες διδασκαλίας του Τ.Ε.Ι. Περιελάμβανε επιμορφωτικά σεμινάρια για την υγιεινή διατροφή (πρότυπο Μεσογειακής Διατροφής) και τη φυσική δραστηριότητα, ενημερωτικό φυλλάδιο για τα οφέλη της υγιεινής διατροφής και της φυσικής δραστηριότητας και ανάπτυξη δεξιοτήτων στην επιλογή υγιεινού τρόπου διατροφής και ενασχόλησης με τη φυσική δραστηριότητα. Από την ανάλυση των ερευνητικών δεδομένων (δοκιμασία Wilcoxon) προέκυψαν στατιστικά σημαντικές διαφορές στην κατανάλωση υγιεινότερων τροφίμων βάσει του προτύπου Μεσογειακής διατροφής, καθώς και στατιστικά σημαντικές διαφορές στο συνολικό χρόνο ενασχόλησης με τη φυσική δραστηριότητα, υπέρ της ομάδας παρέμβασης. Η ανάλυση διακύμανσης δύο παραγόντων με επαναλαμβανόμενες μετρήσεις στο δεύτερο παράγοντα δεν ανέδειξε διαφορές στο βάρος και στο δείκτη μάζας σώματος. Οι σπουδαστές της ομάδας παρέμβασης σημείωσαν στατιστικά σημαντική αύξηση στην κατανάλωση οσπρίων, ψαριού και νερού και μείωση στην κατανάλωση κόκκινου κρέατος, κατεψυγμένων, έτοιμων παρασκευασμένων τροφίμων και αλκοόλ. Επίσης, οι σπουδαστές της ομάδας παρέμβασης σημείωσαν σημαντική αύξηση στη φυσική δραστηριότητα ήπιας έντασης, όπως το περπάτημα. Από την ερευνητική διαδικασία προκύπτει ότι, ένα μικρής κλίμακας παρεμβατικό πρόγραμμα αγωγής και προαγωγής υγείας σε σπουδαστές τριτοβάθμιου ιδρύματος, μπορεί να βελτιώσει τις γνώσεις και τη συμπεριφορά των νέων ατόμων σχετικά με τη φυσική δραστηριότητα και τη διατροφή και και να αυξήσει την προσήλωσή τους στο μεσογειακό πρότυπο διατροφής. Τα αποτελέσματα της μελέτης δείχνουν ότι οι συγκεκριμένες παρεμβάσεις διατροφικής εκπαίδευσης και ΦΔ μπορούν να χρησιμοποιηθούν αποτελεσματικά για την αύξηση των υγιεινών επιλογών αυτής της ιδιαίτερης πληθυσμιακής ομάδας.
Επίδραση της πρόσληψης σιδήρου μέσω της τροφής και συμπληρωμάτων στην απόδοση και στην κατάσταση σιδήρου εφήβων κολυμβητών και κολυμβητριών
Authors: Τσαλής Γεώργιος
Published: August 2021

Η διατήρηση των αιματολογικών και βιοχημικών παραμέτρων της κατάστασης σιδήρου μέσα στα φυσιολογικά όρια είναι σημαντικός παράγοντας για την κολυμβητική απόδοση στην προπόνηση και στον αγώνα. Για το λόγο αυτό, γονείς και προπονητές συχνά ανησυχούν βλέποντας χαμηλές τιμές αυτών των παραμέτρων στη διάρκεια της προπονητικής περιόδου και καταφεύγουν στη χορήγηση συμπληρωμάτων σιδήρου. Ο σκοπός της παρούσας μελέτης ήταν να εξεταστεί (α) αν η κατάσταση σιδήρου υγιών εφήβων κολυμβητών/-τριών αλλάζει κατά τη διάρκεια μιας προπονητικής περιόδου έξι μηνών και (β) αν η αύξηση της ημερήσιας πρόσληψης σιδήρου επηρεάζει την κατάσταση σιδήρου ή την απόδοσή τους. Σαράντα δύο (21 αγόρια και 21 κορίτσια) κολυμβητές ηλικίας 12-17 ετών χωρίς αναιμία ή σιδηροπενία χωρίσθηκαν σε τρεις ισάριθμες και ισότιμες ομάδες από άποψη αιμοσφαιρίνης, φεριτίνης και επίδοσης. Η ομάδα Α λάμβανε συμπλήρωμα 47 mg σιδήρου την ημέρα, η ομάδα Β ακολουθούσε διαιτολόγιο με τροφές πλούσιες σε σίδηρο (που παρείχε 26 mg την ημέρα) και η ομάδα Γ είχε τη συνηθισμένη διατροφή της. Οι συμμετέχοντες έδωσαν δείγμα αίματος στην αρχή της μελέτης και στο τέλος κάθε μιας από τις τρεις προπονητικές φάσεις της περιόδου (μέτρια προπόνηση, έντονη προπόνηση και φορμάρισμα) για να προσδιορισθούν οι αιματολογικές και βιοχημικές παράμετροι της κατάστασης σιδήρου. Η απόδοση εκτιμήθηκε από κολυμβητικές δοκιμασίες σε αποστάσεις 2000 m, 800 m, 200 m, 25 m και προσδιορισμό της ταχύτητας με συγκέντρωση γαλακτικού οξέος 4 mmol/L αίματος, οι οποίες πραγματοποιούνταν μαζί με τις αιμοληψίες. Τα αποτελέσματα έδειξαν σημαντικές διακυμάνσεις της κατάστασης σιδήρου κατά τη διάρκεια της εξάμηνης προπονητικής περιόδου, με θεαματικότερη την αύξηση των τιμών των αιματολογικών παραμέτρων κατά τη διάρκεια της μέτριας προπόνησης. Δεν βρέθηκαν όμως σημαντικές διαφορές στην κατάσταση σιδήρου και στην απόδοση μεταξύ των τριών ομάδων. Συμπερασματικά, η κατάσταση σιδήρου και η απόδοση υγιών εφήβων κολυμβητών επηρεάζεται από τις ιδιαιτερότητες της εκάστοτε προπονητικής φάσης, αλλά όχι από τη χορήγηση συμπληρωμάτων σιδήρου σε ποσότητες μέχρι και πενταπλάσιες της συνιστώμενης ημερήσιας πρόσληψης επί έξι μήνες. Προφανώς, αυτό οφείλεται στην επάρκεια σιδήρου στον οργανισμό, που έχει ως αποτέλεσμα να μη μεταβάλλονται οι βιολογικές παράμετροι που μπορούν να επηρεάσουν την απόδοση από την πρόσθετη πρόσληψη σιδήρου.
Διερεύνηση της δυνατότητας χρησιμοποίησης του 99mTc-μεθοξυϊσοβουτυλισονιτριλίου (99mTc-ΜΙΒΙ) για την εκτίμηση του μεταβολικού χαρακτήρα των μυών
Authors: Κυπάρος Δημήτριος
Published: August 2021

Σκοπός της μελέτης ήταν να εξετασθεί η επίδραση συστηματικής άσκησης στην πρόσληψη από τα μυϊκά κύτταρα του 99mTC-MIBI, ενός ραδιοφαρμάκου που συσσωρεύεται στα μιτοχόνδρια. Μια ομάδα 13 επιμύων ακολούθησε πρόγραμμα αερόβιας άσκησης(60min, 25m/min, 5ημ/εβδ) επί 14 εβδομάδες σε δαπεδοεργόμετρο για επίμυες, ενώ μια άλλη αποτέλεσε την ομάδα ελέγχου. Και στις δύο ομάδες, μετά το πέρας της άσκησης χορηγήθηκε ενδοφλέβια το 99mTC-MIBI(5,6 MBq/kg σωματικού βάρους). Δυο ώρες μετά τη χορήγηση αφαιρέθηκαν ο υποκνημίδιος, ο έσω γαστροκνήμιος, ο πρόσθιος κνημιαίος και ο μακρός εκτείνων τους δακτύλους μυς, καθώς και το μυοκάρδιο. Στους παραπάνω ιστούς μετρήθηκε η δραστικότητα του ενζύμου οξείδαση του κυτοχρώματος c(CCO), ως δείκτης της οξειδωτικής ικανότητας, και η πρόσληψη του 99mTC-MIBI. Τα αποτελέσματα έδειξαν ταυτόχρονη αύξηση και μερική συμφωνία(r=0,66, p<0,01) μεταξύ της πρόσληψης του 99mTC-MIBI και της δραστικότητας του οξειδωτικού ενζύμου CCO καθώς και επιλεκτική συγκέντρωση του στους διάφορους μυς ανάλογα με τη σύστασή τους από άποψη τύπου μυϊκών ινών, δηλ. ανάλογα με τη διαφορετική περιεκτικότητα τους σε μιτοκόνδρια και οξειδωτικά ένζυμα. Τα παραπάνω ευρήματα αποτελούν ενδείξεις ότι το 99mTC-MIBI, με τη γνωστή του ιδιότητα να προσλαμβάνεται από τα μιτοκόνδρια των μυικών κυττάρων, θα μπορούσε να αποτελέσει έναν πιθανό δείκτη για την ανάπτυξη μιας απεικονιστικής τεχνικής αξιολόγησης του μυϊκού μεταβολισμού, με ενδεχόμενες αθλητιατρικές και κλινικές εφαρμογές.
Η επίδραση της επαγγελματικής ικανοποίησης στην ποιότητα των παρεχόμενων υπηρεσιών σε αθλητικούς οργανισμούς
Authors: Μπάρλας Αχιλλέας
Published: August 2021

Στη σημερινή εποχή τα περισσότερα επαγγελματικά αθλητικά σωματεία βρίσκονται αντιμέτωπα με την οικονομική κρίση και τον αυξανόμενο ανταγωνισμό. Σημείο ύψιστης σημασίας για την αντιμετώπιση της υπάρχουσας κατάστασης αποτελεί η παροχή ποιοτικών υπηρεσιών από τους εργαζομένους. Eξ' αιτίας αυτού. πολλοί οργανισμοί αναγκάζονται να επαναξιολογήσουν τη βάση στην οποία διοικούν το προσωπικό τους. Η ικανοποίηση ή η δυσαρέσκεια, των εργαζομένων με την εργασία τους, είναι καταλυτικοί παράγοντες για την απόδοση των εργαζομένων. Σημεία δέουσας προσοχής αποτελούν επίσης η ενδυνάμωση των εργαζομένων και η δέσμευση τους με την επιχείρηση. Ο βασικός σκοπός της παρούσας μελέτης ήταν να εξετάσει τις αιτιώδεις σχέσεις μεταξύ της ικανοποίησης, της ενδυνάμωσης, της δέσμευσης των εργαζόμενων και της αντιλαμβανόμενης ποιότητας υπηρεσιών των φιλάθλων ενός επαγγελματικού αθλητικού σωματείου. Το δείγμα της έρευνας αποτέλεσαν 160 εργαζόμενοι της Π.Α.Ε. Ολυμπιακός Σ.Φ.Π. και 480 φίλαθλοι του ίδιου σωματείου. Για τη μελέτη της ικανοποίησης των εργαζομένων χρησιμοποιήθηκε το Ερωτηματολόγιο Καταγραφής της Επαγγελματικής Ικανοποίησης (ESI) (Koustelios & Bagiatis, 1997). Αντίστοιχα, για την μέτρηση της ενδυνάμωσης χρησιμοποιήθηκε το ερωτηματολόγιο της Spreitzer (1996) ενώ σε ότι αφορά τη μέτρηση της δέσμευσης με την επιχείρηση και το επάγγελμα, χρησιμοποιήθηκε το ερωτηματολόγιο των Meyer, Allen, & Smith (1993). Τελος, για την αξιολόγηση της αντίληψης των φιλάθλων για το επίπεδο των παρεχoμένων υπηρεσιών του σωματείου χρησιμοποιήθηκε το όργανο μέτρησης SPORTSERV (Theodorakis, Kambitsis, Laios, & Koustelios, 2001). Η διαδικασία συλλογής δεδομένων πραγματοποιήθηκε κατά τη διάρκεια δυο εντός έδρας αναμετρήσεων για τη σεζόν 2008-2009 ενώ για τη μελέτη των σχέσεων, χρησιμοποιήθηκαν μοντέλα δομικών εξισώσεων. Τα αποτελέσματα ανέδειξαν τη στατιστικά σημαντική συνεισφορά του παράγοντα της επαγγελματικής ικανοποίησης ‘Προαγωγή’ στην μεταβλητότητα της αντιλαμβανόμενης ποιότητα υπηρεσιών και των παραγόντων της ενδυνάμωσης ‘Νόημα’ και ‘Επάρκεια’ στην μεταβλητότητα της Δέσμευσης. Με βάση τα αποτελέσματα της μελέτης οι υπεύθυνοι των αθλητικών σωματείων θα ήταν χρήσιμο να επενδύσουν στην ενδυνάμωση των εργαζομένων μέσω της αύξησης της εμπλοκής καθώς της κατανόησης των ιδιαίτερων προσωπικών στόχων του κάθε εργαζόμενου. Η παραπάνω επένδυση πιθανώς να οδηγήσει στη δημιουργία δεσμευμένων και πιστών με την επιχείρηση εργαζομένων.
Οι μεταβολές της ροπής, των μηχανικών ιδιοτήτων και της νευρομυϊκής λειτουργίας των μυών της ποδοκνημικής άρθρωσης στη διάρκεια μέγιστης και υπομέγιστης κόπωσης και αποκατάστασης σε προέφηβα αγόρια και ενήλικες άνδρες
Authors: Χατζηκωτούλας Κωνσταντίνος
Published: August 2021

Η μυϊκή κόπωση αναφέρεται στην ικανότητα ενός μυός ή μιας ομάδας μυών, να διατηρεί, ή να επαναλαμβάνει συστολές χωρίς κάματο. Πολλοί ερευνητές στο παρελθόν, έχουν αναφέρει ότι φαινόμενα κόπωσης μπορούν να εμφανιστούν σε διάφορες περιοχές του νευρικού και μυϊκού συστήματος που συμμετέχουν στην παραγωγή μιας κίνησης. Ωστόσο, δεν έχουν επαρκώς μελετηθεί οι μηχανισμοί σχετικά με την επίδραση της ηλικίας στις μεταβολές που συμβαίνουν στη λειτουργία του νευρικού συστήματος κατά την κόπωση. Ο βασικός σκοπός της έρευνας ήταν η διερεύνηση των μηχανισμών του νευρομυϊκού συστήματος, που προκαλούν την κόπωση στους ενήλικες συγκριτικά με τα παιδιά, τόσο μετά από μέγιστο όσο και μετά από υπομέγιστο πρωτόκολλο κόπωσης.
Η επίδραση της χορήγησης μαγνησίου από του στόματος στην ινσουλινοευαισθησία και το ισοζύγιο των ηλεκτρολυτών στην ιδιοπαθή υπέρταση
Authors: Χατζησταυρή Λίνα
Published: August 2021

Σκοπός αυτής της μελέτης ήταν να ερευνηθεί: α) η επίδραση της χορήγησης μαγνησίου (Mg) σε υπερτασικούς ασθενείς πάνω στην ΑΠ., β) να ερευνηθούν οι μεταβολές των ενδοκυττάριων ιόντων K⁺, Na⁺, Ca⁺⁺, Mg⁺⁺ μετά την χορήγηση Mg και γ) να διαπιστωθεί αν οι μεταβολές των ενδοκυττάριων ιόντων επηρεάζουν την ινσουλινοευαισθησία. Μέθοδοι: 34 ασθενείς με ήπια ανεπίπλευτη ΑΥ πήραν μέρος στην μελέτη. Από αυτούς, στους 24 δόθηκε αγωγή με πινδολικό Mg σε δόση 600 mg ημερησίως ρένος για 3 μήνες, ενώ άλλοι 10 ασθενείς παρέμειναν μόνα στα υγιεινοδιαιτητικά μέτρα και παρακολουθήθηκαν για το αντίστοιχο χρονικό διάστημα (ομάδα ελέγχου). Οι κυριότεροι παράγοντες που εξετάστηκαν ήταν η ΑΠ με 24 ώρες καταγραφή της, τα ενδοκυττάρια ιόντα (K⁺, Na⁺, Ca⁺⁺, Mg⁺⁺), τα επίπεδα ινσουλίνης και γλυκόζης μετά από δοκιμασία ανοχής γλυκόζης (ΟΕΠ) οπού αργότερα υπολογίστηκε η ινσουλινοευαισθησία, το λιπιδαιμικό προφίλ, η νεφρική λειτουργία, οι ηλεκτρολύτες ορού και η αποβολή Mg στα ούρα 24ωρου. Αποτελέσματα: Συμπερασματικά η μελέτη αυτή παρουσίασε αρκετά νέα και σημαντικά στοιχεία γα την επίδραση του Mg στην ομάδα ασθενών με ΑΥ. Παρατηρήθηκε α) σημαντική βελτίωση της ινσουλινοευαισθησίας, β) σημαντική πτώση των επιπέδων της 24ωρης ΣΑΠ και ΔΑΠ, γ) σημαντική μείωση της ολικής χοληστερόλης και των τριγλυκεριδίων και αύξηση της HDL, δ) σημαντική αύξηση του icMg και icK και ελάττωση icCa και icNa, ε) ελάττωση AUC σακχάρων και AUC ινσουλίνης.
Συγκριτική φρασεολογία ισπανικής - ελληνικής
Authors: Χέλμη Ευλαμπία
Published: August 2021

Ο στόχος της διατριβής είναι διπλός: αφενός να γίνει μία εισαγωγή στο γνωστικό αντικείμενο της Φρασεολογίας, με ιδιαίτερη έμφαση στη Συγκριτική Φρασεολογία Ισπανικής-Ελληνικής, και αφετέρου να γίνει μία μελέτη και ανάλυση του γλωσσικού φαινομένου των λεξιλογικών διωνύμων στις δύο αυτές γλώσσες. Το corpus που δημιουργήθηκε και αναλύθηκε για τις ανάγκες της παρούσας μελέτης, συγκεντρώθηκε μετά από ανάγνωση και αποδελτίωση σύγχρονων ισπανικών και νεοελληνικών λεξικών, τόσο γενικών όσο και φρασεολογικών, καθώς βασικός στόχος ήταν να δοθεί ένας σημαντικός αριθμός φρασεολογισμών, στη συγκεκριμένη περίπτωση λεξιλογικών διωνύμων. Παρέχονται, επίσης, παραδείγματα χρήσης των λεξιλογικών διωνύμων στην ελληνική και την ισπανική γλώσσα, τα οποία έχουν αναζητηθεί και εντοπιστεί σε λεξικά των δύο γλωσσών, έτσι ώστε να είναι εγγυημένη η γραμματικότητά τους.Αναφέρθηκε το θεωρητικό πλαίσιο που αναφέρεται στο γνωστικό αντικείμενο της Φρασεολογίας και πραγματοποιήθηκε μία ανάλυση των φρασεολογικών μονάδων ή φρασεολογισμών με αναφορές, μεταξύ άλλων, στα βασικά χαρακτηριστικά τους, όπως η ιδιωτισμικότητα και η σταθερότητα, καθώς και στις υπάρχουσες ταξινομήσεις και στις δύο γλώσσες. Αναλύθηκε το γλωσσικό φαινόμενο των λεξιλογικών διωνύμων ως ένας φρασεολογισμός με ιδιαίτερη δομή σε τέσσερα επίπεδα: σημασιολογικό, μορφολογικό, συντακτικό και υφολογικό. Συνολικά, η μελέτη μας απέδειξε ότι υπάρχουν σημαντικές ομοιότητες στα φρασεολογικά συστήματα των Ισπανικών και των Ελληνικών. Επιπλέον, τα αποτελέσματα που προκύπτουν από τα τέσσερα επίπεδα ανάλυσης επιβεβαιώνουν τόσο το γεγονός ότι οι δύο γλώσσες μοιράζονται πολλά κοινά χαρακτηριστικά σε ότι αφορά τα λεξιλογικά διώνυμα ως ιδιαίτερη φρασεολογική δομή, καθώς και την καθολική διάσταση και φύση της Φρασεολογίας.
Ο πολιτικός ανήρ στην αρχαία Ελλάδα
Authors: Βαβούρας Ηλίας
Published: August 2021

Διατρέχοντας στοχαστικά τη διδακτορική διατριβή του Ηλία Βαβούρα «Ο ΠολιτικόςἈνήρ στην Αρχαία Ελλάδα: οι φιλοσοφικές καταβολές της πολιτικής πράξης»οδηγούμαστε διά λογικών τεκμηριώσεων στο συμπέρασμα ότι έννοια του φυσικούδικαίου εμπεριέχει και επικαθορίζει την ουσία και την έκφραση των ανθρωπίνωνπολιτικών εγχειρημάτων. Η δικαιοσύνη είναι φύσει παρούσα στην εκδίπλωση τηςπολιτικής σκέψης και πράξης. Η δικαιοσύνη όμως δεν τηρεί ουδέτερη στάση ούτε στοφυσικό ούτε στον ανθρώπινο κόσμο: ετυμηγορεί υπέρ του φορέα και εκφραστή τωνεντολών της και φροντίζει επιτακτικά για την υλοποίηση τους. Ως εκ τούτου ηδικαιοσύνη εμπεριέχει την Ανάγκη και σαφώς, όταν υπάρχει καταναγκασμός, υπάρχουνσυσχετισμοί αρχής και εξουσίας, υπάρχουν άρχοντες και αρχόμενοι. Η φύση παραχωρείεν είδει δικαστικής ετυμηγορίας το αναπόσπαστο δικαίωμα του ἄρχειν στο μέρος τηςανθρώπινης ιδιοσυστασίας ή της πολιτικής κοινότητας που δύναται να εκπληρώσειάριστα την προκαθορισμένη φυσική τάξη-νομοτέλεια και να προσεγγίσει τον τελικόανθρώπινο (άτομο) ή πολιτικό (σύνολο) σκοπό. Εν μέσω αυτών των θεωρητικώνδιακριβώσεων δομείται η αρχαιοελληνική πολιτική σκέψη ως πολιτική επιστήμη ήπολιτική φιλοσοφία από τη μια και ως παρατήρηση και εμπειρική αξιοποίηση τηςπραγματικότητας από την άλλη. Η έννοια του πολιτικού ανδρός ως άρχοντα ή ωςαρχόμενου αναδύεται εν μέσω του διπόλου φύσεως και νόμου, φυσικής και συμβατικήςπολιτικής θέσπισης. Η πολιτική πράξη εκπηγάζει διαλεκτικά από θεωρητικέςπροκείμενες ως αρμονία ανάμεσα στην εριστική-πολεμική αντίθεση νόμου και φύσεως ήως ταύτιση με επιστημονικούς όρους των δύο οπτικών. Ίσως εν τέλει, αν εισακουστούν οιφιλοσοφικές έλλογες παραινέσεις, ο φυσικός και ανθρώπινος νόμος να πρέπει ναευθυγραμμιστούν εποικοδομητικά με επιστημονικούς-φιλοσοφικούς χειρισμούς.
Διδακτική αξιοποίηση στοιχείων πολιτισμού και παιδαγωγικού υλικού παλαιού σχολείου σε παιδιά προσχολικής ηλικίας
Authors: Τσιαντούλη Ευαγγελία
Published: August 2021

Η διατριβή αποτελείται από τον Πρόλογο, την Εισαγωγή, τα τρία Μέρη, τα Συμπεράσματα,τις Προτάσεις και τη Βιβλιογραφία. Στο Πρώτο Μέρος εξετάζονται, κυρίως, ζητήματασχετικά με τα πολιτιστικά κατάλοιπα, το περιβάλλον και την πολιτιστική κληρονομιά, τηγλώσσα ως μέσο για την προσέγγιση πολιτιστικών στοιχείων, την αφήγηση ως τρόποδιδασκαλίας, την κατανόηση της έννοιας της χρονικής ακολουθίας, καθώς και θεωρίεςμάθησης. Το Δεύτερο Μέρος αναφέρεται, κυρίως, στη μεθοδολογία της έρευνας, τηνοργάνωση διδακτικής παρέμβασης και την εννοιολογική προσέγγιση των πολιτιστικώνστοιχείων. Το Τρίτο Μέρος εστιάζεται στη διδακτική αξιοποίηση των στοιχείων πολιτισμούκαι του παιδαγωγικού υλικού του παλαιού σχολείου σε παιδιά προσχολικής ηλικίας.Πρόκειται για την εφαρμογή και αξιολόγηση του συγκεκριμένου εκπαιδευτικούπρογράμματος που πραγματοποιήθηκε σε δύο τμήματα των νηπιαγωγείων Γόννων καιΜακρυχωρίου. Οι κυριότεροι στόχοι της έρευνας επικεντρώνονται στο να κατανοήσουν τανήπια έννοιες σχετικές με τα πολιτιστικά στοιχεία της περιοχής τους, να προσεγγίσουνστοιχεία από τη σχολική ζωή κατά το παρελθόν και γενικότερα, τον τρόπο ζωής τωνανθρώπων του παρελθόντος, να κατανοήσουν τις αλλαγές που έφερε ο χρόνος στοανθρωπογενές περιβάλλον, στην καθημερινότητα των ανθρώπων, καθώς και να αποκτήσουνοικολογική συνείδηση, ευαισθησία και σεβασμό στο φυσικό και δομημένο περιβάλλον. Σεμεθοδολογικό επίπεδο, υπήρξε συνδυασμός ποιοτικής και ποσοτικής μεθόδου, δηλ.παρατήρησης και πειραματικής μεθόδου. Τα σπουδαιότερα συμπεράσματα: ( 1 ) Τα νήπιαμέσα σε ένα κατάλληλα διαμορφωμένο περιβάλλον προσχολικής εκπαίδευσης, μεπαιδαγωγικό υλικό που περιελάμβανε πολιτιστικά κατάλοιπα και πλούσιο σε ερεθίσματα γιατην ανάπτυξη δραστηριοτήτων, είχαν τη δυνατότητα να προσεγγίσουν έννοιες σχετικές μετην πολιτιστική - εκπαιδευτική και οικονομική κινητικότητα της περιοχής τους, στοπαρελθόν, να εξοικειωθούν με τα τεκμήρια του παρελθόντος και να κατανοήσουν την έννοιατης χρονικής ακολουθίας. ( 2 ) Τα νήπια προσέγγισαν έννοιες σχετικές με τη σχολική ζωήστο παρελθόν και εξοικειώθηκαν με αυτές.( 3 ) Η προσέγγιση των νηπίων με τα πολιτιστικάστοιχεία βοήθησε στην ανάπτυξη της κριτικής τους ικανότητας και την καλλιέργεια τηςσκέψης τους πάνω σ’ αυτά τα θέματα, ανέπτυξε την περιβαλλοντική τους ευαισθησία καιτους έδωσε τη δυνατότητα να αναπτύξουν κίνητρα για ερευνητική δραστηριότητα καιενδιαφέρον για τον πολιτισμό τους.
Χωροθέτηση ολοκληρωμένων κυκλωμάτων με παραμέτρους αξιοπιστίας
Authors: Δαδαλιάρης Αντώνιος
Published: August 2021

Στόχος αυτής της διατριβής είναι η παρουσίαση ενός νέου εργαλείου Placement. Ενός εργαλείου το οποίο τοποθετεί στις βέλτιστες θέσεις τους τα κυκλωματικά στοιχεία μιας σχεδίασης προκειμένου να ελαχιστοποιηθεί ο συνολικός χώρος που καταλαμβάνουν όπως και το συνολικό μήκος καλωδίου που απαιτείται για την διασύνδεσή τους. Επιπρόσθετα, παρουσιάζεται μία νέα ιδέα για την υλοποίηση ενός IR-Drop Driven re-Placement μιας σχεδίασης με απώτερο στόχο την βελτίωση του χρονισμού της. Τέλος, στο σημείο αυτό πρέπει να αναφέρουμε πως το προκείμενο εργαλείο εντάσσεται και εναρμονίζεται πλήρως με τις υπάρχουσες ροές σχεδίασης ψηφιακών κυκλωμάτων, αφού τα αρχεία εισόδου και εξόδου μπορούν να χρησιμοποιηθούν για την ανατροφοδότηση εταιρικών εργαλείων που χρησιμοποιούνται κατά κόρον στην βιομηχανία.
Η εφαρμογή της στατικής κυτταρομετρίας (DNA πλοειδία) ως προγνωστικό παράγοντα σε προχωρημένο καρκίνο του παχέος εντέρου
Authors: Τσαούση Σμάρω
Published: August 2021

Ο σκοπός αυτής της μελέτης είναι η εκτίμηση κλινικών, θεραπευτικών και εργαστηριακών παραμέτρων που επηρεάζουν την πορεία των ασθενών με στάδιο IV μεταστατικό καρκίνο του παχέος εντέρου σε σχέση με το χρόνο επιβίωσης αυτών των ασθενών.Ασθενείς και μέθοδοι : Συνολικά 541 ασθενείς με ιστολογικά επιβεβαιωμένο μεταστατικό καρκίνο του παχέος εντέρου (UICC στάδιο IV) και 37 παράγοντες μελετήθηκαν σε σχέση με την επιβίωση.Αποτελέσματα : Ο μέσος χρόνος επιβίωσης εκτιμήθηκε στους 12.8 μήνες (95% δίαστημα εμπιστοσύνης (cl) 12.0-13.5). Προέκυψε ότι τρεις είναι οι παράγοντες που επηρεάζουν θετικά την επιβίωση : συνδυασμένη χημειοθεραπεία, βελτίωση της γενικής κατάστασης και δερματολογικές επιπλοκές. Οχτώ είναι οι παράγοντες που επηρεάζουν δυσμενώς την επιβίωση: κακή γενική κατάσταση, C-αντιδρώσα πρωτεϊνη>5ng/dl, αναιμία, αδυναμία, ανορεξία, απώλεια βάρους>10%, υποαλβουμιναιμία και μεταγγίσεις αίματος. Συμπεράσματα : Ένας αριθμός παραγόντων μπορεί να χρησιμοποιηθεί ως προγνωστικοί παράγοντες επιβίωσης σε ασθενείς με στάδιο IV μεταστατικό καρκίνο του παχέος εντέρου. Οι ασθενείς που έχουν σχετικά καλή γενική κατάσταση, έχουν χαμηλά επίπεδα CRP και ανέχονται τη συνδυασμένη χημειοθεραπεία φαίνεται να έχουν καλύτερα αποτελέσματα επιβίωσης.
Heat transfer computational methods which can also be applied to geothermal field of study for energy saving and environmental benefits
Authors: Σαγιά Ζωή
Published: August 2021

Η παρούσα εργασία επικεντρώνεται στα συστήματα αβαθούς γεωθερμίας που έχουν κατακόρυφο κλειστό κύκλωμα γεωεναλλακτών. Πολλοί παράγοντες που επηρεάζουν την απόδοση του συστήματος εξετάζονται. Δύο διαφορετικές προσεγγίσεις αναπτύσσονται. Με την πρώτη, η απόδοση του συστήματος εξετάζεται συνολικά χρησιμοποιώντας τα λογισμικά GLD 2009, GLHEPRO 4.0a και TRNSYS 17. Το σύστημα εξετάζεται ως ένα σύνολο από αναπόσπαστα συνδεδεμένα τμήματα. Μια παραμετρική ανάλυση εκτελείται για να μελετηθεί η επίδραση της αδιατάρακτης θερμοκρασίας του εδάφους, του μήκους του γεωεναλλάκτη και της απόστασης των γεωτρήσεων στα λειτουργικά χαρακτηριστικά του συστήματος έτσι ώστε να καλυφθούν τα δεδομένα φορτία του κτηρίου. Με τη δεύτερη, η λειτουργία των τμημάτων του συστήματος εξετάζεται ανεξάρτητα. Η θερμική αντίσταση της γεώτρησης μελετάται με διαφορετικά είδη ανάλυσης όπως με αναλυτικές σχέσεις, με το εμπορικό λογισμικό GLD 2009 και με μια δισδιάστατη ανάλυση πεπερασμένων στοιχείων μέσω του COMSOL 4.0a. Παρά τα διαφορετικά είδη ανάλυσης, οι αποκλίσεις είναι μικρές και γι’ αυτό τα αποτελέσματα της θερμικής αντίστασης της γεώτρησης θεωρούνται ικανοποιητικά. Επιπλέον, αναπτύσσονται κώδικες ΜΑΤLAB οι οποίοι προσομοιώνουν τη λειτουργία της αντλίας θερμότητας και του ψυκτικού πύργου ο οποίος μπορεί να συμπεριλαμβάνεται σε ένα υβριδικό σύστημα αβαθούς γεωθερμίας. Μελετώντας τον ψυκτικό κύκλο της αντλίας θερμότητας, προτείνονται εναλλακτικά ψυκτικά μέσα για το R-410A. Επίσης, η απόδοση του ψυκτικού πύργου εκτιμάται με το λόγο της πτώσης πίεσης προς το ύψος του πληρωτικού υλικού για τέσσερα εξεταζόμενα πληρωτικά υλικά. Τα αποτελέσματα είναι γενικά εφαρμόσιμα στην εκτίμηση της απόδοσης αυτών των συσκευών και δεν περιορίζονται μόνο στις γεωθερμικές εφαρμογές. Ακόμα, μελετάται ένα υβριδικό γεωθερμικό σύστημα με ψυκτικό πύργο κλειστού κυκλώματος. Μια νέα στρατηγική αναπτύσσεται για να ελεγχθεί η λειτουργία του συστήματος ώστε να ελαχιστοποιηθεί η κατανάλωση της ηλεκτρικής του ενέργειας. Παρά το γεγονός ότι σχεδιάζεται μόνο για την περίοδο αποκλειστικής ψύξης, είναι μια πολλά υποσχόμενη στρατηγική διότι βασίζεται στη συνεχή παρακολούθηση του συστήματος την προηγούμενη ώρα έτσι ώστε να προσαρμόσει τη λειτουργία του την αμέσως επόμενη (ανάδραση).
Η συμβολή της αφής, της ακοής και της όσφρησης στη διαμόρφωση και ενημέρωση νοητικών χαρτών από άτομα με πρόβλημα όρασης
Authors: Κουτσοκλένης Αθανάσιος
Published: August 2021

The present doctoral dissertation explores the role of touch, hearing and olfaction in the construction of cognitive maps by individuals with visual impairments. The theoretical part of the dissertation includes a review of the fundamental terms used in the field of orientation and mobility and cognitive mapping. It also focuses on key concepts related to sensation, perception and memory. The theoretical part of the dissertation also reviews the existing literature regarding the role of remaining senses in the acquisition of spatial information by individuals with visual impairments.The research has been organized in three stages. The first research stage examines which haptic, auditory and olfactory cues individuals with visual impairments use most often and determines which of these cues these individuals deemed to be the most important for wayfinding in urban environments. It also investigates the ways in which these individuals use the most significant haptic, auditory and olfactory cues. The second research stage sought to examine the role of touch, hearing and olfaction in the cognitive mapping of an unfamiliar environment by individuals with blindness. The third research stage aimed at investigating the type of environmental attributes that individuals with blindness recall from their cognitive maps for familiar environments. To meet the research aims a mixed methodology was used, including a focus-group interview, questionnaires, closed-ended interviews and two spatial tasks.The findings reveal that individuals with visual impairments use several haptic, auditory and olfactory cues in various ways to orient themselves and navigate within urban environments. The findings also show that individuals with visual impairments use a variety of informational stimuli, picked-up through touch, hearing and olfaction to determine the nature and position of environmental attributes in an unfamiliar environment. Finally, the results indicate that the cognitive maps of blind individuals for familiar environments contain information about several environmental attributes that can be perceived through touch, hearing and/or olfaction during novel navigation.
Μακεδονικοί τάφοι
Authors: Μπάλλα Αικατερίνη
Published: August 2021

Οι μακεδονικοί τάφοι αποτελούν μια ιδιαίτερη κατηγορία ταφικών μνημείων, τα οποία συναντώνται κατά την ύστερη κλασική και ελληνιστική εποχή, κυρίως στο βορειοελλαδικό χώρο. Η μελέτη τους έχει συμβάλλει σημαντικά στις γνώσεις μας για τον αρχαίο μακεδονικό πολιτισμό. Ωστόσο, παρά το γεγονός ότι τα εν λόγω ταφικά μνημεία έχουν μελετηθεί σε διάφορα επίπεδα πληροφορίας (αρχιτεκτονική, διακόσμηση, επίπλωση, ταφικά έθιμα), δεν έχει επιχειρηθεί έως σήμερα κάποια προσέγγιση των χωρικών τους χαρακτηριστικών, προκειμένου να διερευνηθούν τα κριτήρια επιλογής της θέσης κατασκευής τους. Μέσα από τη συγκέντρωση και την εξέταση των κοινών γεωχωρικών χαρακτηριστικών τους, στην παρούσα έρευνα σχεδιάστηκε, αναπτύχθηκε και εφαρμόστηκε ένα μοντέλο πρόβλεψης περιοχών με διαφορετική πιθανότητα ύπαρξης μακεδονικών τάφων στην ευρύτερη περιοχή της Μακεδονίας και της Θράκης. Η μελέτη βασίστηκε σε αρχαιολογική έρευνα, τεχνολογίες επεξεργασίας γεωχωρικών δεδομένων (ΓΣΠ), τεχνικές προβλεπτικής μοντελοποίησης (predictive modeling) και ασαφούς λογικής (fuzzy logic). Η μεθοδολογία αναπτύχθηκε πάνω στη λογική ότι η επιλογή των θέσεων κατασκευής των ταφικών μνημείων δεν ήταν τυχαία, αλλά υπαγορευόταν από τη λήψη λογικών αποφάσεων, βασισμένων σε περιβαλλοντικές παραμέτρους, αλλά και σε παράγοντες σχετικούς με την ανθρώπινη δραστηριότητα (οικιστική εγκατάσταση, οδικό δίκτυο). Το μοντέλο εξετάστηκε για πολλούς διαφορετικούς συνδυασμούς παραμέτρων σχετικών με τα κριτήρια που θεωρήθηκε ότι επηρέαζαν την επιλογή της θέσης των ταφικών μνημείων. Η αξιολόγηση των αποτελεσμάτων πραγματοποιήθηκε με τη χρήση ενός ευρέως διαδεδομένου δείκτη πρόβλεψης, που επιβεβαίωσε την αποτελεσματικότητα της προβλεπτικής ικανότητας του μοντέλου και της δυνατότητάς του να παράσχει απαντήσεις σε μια σειρά από ερωτήματα, ανάλογα με τον σκοπό χρήσης του και το εκάστοτε ζήτημα προς εξέταση (αρχαιολογική έρευνα, διαχείριση και προστασία πολιτιστικής κληρονομιάς, χρήσεις γης κτλ.).
Ανάλυση της ιστικής οξυγόνωσης του ήπατος και συσχέτιση με την απόπτωση σε πειραματικό μοντέλο ισχαιμίας-επαναιμάτωσης ήπατος χοίρων μετά ευρεία ηπατεκτομή
Authors: Κυριαζή Μαρία
Published: August 2021

ΕισαγωγήΗ βλάβη ισχαιμίας-επαναιμάτωσης θεωρείται εδώ και πολλά χρόνια ως ο κύριος παράγοντας που συμβάλλει στη διαταραχή της φυσιολογίας που μπορεί να ακολουθήσει μια ευρεία ηπατεκτομή που διενεργείται υπό αγγειακό αποκλεισμό. Σκοπός αυτής της μελέτης ήταν η αξιολόγηση της επίδρασης της δεσφεροξαμίνης (DFO), ενός δυνητικού αντιοξειδωτικού παράγοντα, στη βλάβη ισχαιμίας-επαναιμάτωσης σε ένα πειραματικό μοντέλο ευρείας ηπατεκτομής σε χοίρους καθώς και της αξίας της παρακολούθησης της ιστικής οξυγόνωσης ως μη επεμβατικού μέσου αξιολόγησης αυτής της διαταραχής.Υλικό και ΜέθοδοιΔώδεκα χοίροι θηλυκού γένους κατανεμήθηκαν σε ομάδα ελέγχου (n=6) και DFO (n=6) και υποβλήθηκαν σε ισχαιμία ήπατος επί 30 λεπτά, κατά τη διάρκεια της οποίας διενεργούνταν μια ευρεία ηπατεκτομή (≥30%). Στη συνέχεια ακολουθούσε 6ώρη μετεγχειρητική παρακολούθηση. Οι χοίροι της ομάδας DFO λάμβαναν κατά τη διάρκεια της μετεγχειρητικής τους παρακολούθησης ενδοφλέβιο διάλυμα Δεσφεροξαμίνης μέχρι συνολικής δόσης 100 mg/kg. Η κατάσταση του εναπομείναντος ηπατικού παρεγχύματος μελετήθηκε μέσω εγγύς-υπέρυθρης (near-infrared) φασματοφωτομετρίας, μέτρησης του γαλακτικού οξέος στη συστηματική κυκλοφορία, την πυλαία φλέβα και τις ηπατικές φλέβες αλλά και μέσω ανοσοϊστοχημικής αξιολόγησης της απόπτωσης σε διαδοχικές βιοψίες του ήπατος. ΑποτελέσματαΣτην ομάδα DFO παρατηρήθηκε σημαντικά ταχύτερη αποκατάσταση της ιστικής οξυγόνωσης (92.33% vs 80%, p<0.05) και των τιμών του γαλακτικού οξέος του ορού (1.23 mmol/L έναντι 2.27 mmol/L, p<0.05). Επίσης, η απόπτωση, όπως αξιολογήθηκε μέσω των χρώσεων TUNEL και Κασπάσης-3, ήταν σημαντικά χαμηλότερη στην ομάδα DFO (0.06% έναντι 1.17% και 1.17% vs 2% αντίστοιχα, p<0.05). Η βαρύτητα της βλάβης ισχαιμίας-επαναιμάτωσης συχετίστηκε γραμμικά με την αποκατάσταση της ιστικής οξυγόνωσης, όπως αυτή αξιολογήθηκε με την near-infrared φασματοφωτομετρία (r2= 0.81, p<0.01).ΣυμπέρασμαΗ χηλική δέσμευση του σιδήρου μέσω της δεσφεροξαμίνης φαίνεται ότι ελαττώνει τη βλάβη ισχαιμίας-επαναιμάτωσης του υπολειπόμενου ηπατικού παρεγχύματος μετά ευρεία ηπατεκτομή, όπως αποδεικνύεται από την ταχύτερη αποκατάσταση της ιστικής οξυγόνωσης και τη χαμηλότερη αποπτωτική δραστηριότητα.
Αξιολόγηση των φλεγμονωδών δεικτών ως παραγόντων παρακολούθησης της βαρύτητας και ανταπόκρισης στη θεραπεία σε ασθενείς με ψωρίαση
Authors: Κανελλέας Αντώνιος
Published: August 2021

ΕΙΣΑΓΩΓΗΗ ψωρίαση είναι μια χρόνια, συστηματική, φλεγμονώδης δερματοπάθεια, η οποία προσβάλλει περίπου το 2% του πληθυσμού. Η αιτιολογία της νόσου θεωρείται πολυπαραγοντική. Είναι σίγουρο ότι υπάρχει γενετική προδιάθεση, με ασαφές μέχρι στιγμής μοντέλο κληρονομικότητας. Κάποιοι περιβαλλοντικοί παράγοντες (λοιμώξεις, φάρμακα, τραύμα κλπ) έχουν επίσης ενοχοποιηθεί για την εμφάνιση ή επιδείνωση της νόσου. Οι φλεγμονώδεις δείκτες χρησιμοποιούνται κυρίως για τη διάγνωση οξείας φλεγμονής και την παρακολούθηση ανταπόκρισης στη θεραπεία. Η ουσία etanercept ανήκει στους λεγόμενους βιολογικούς παράγοντες για τη θεραπεία της ψωρίασης. Αναστέλλει τη δράση του TNF-α, ο οποίος φαίνεται να κατέχει κεντρικό ρόλο στην παθογένεια της νόσου.ΣΚΟΠΟΣΗ ανάδειξη πιθανής συσχέτισης μεταξύ της κλινικής βαρύτητας της νόσου, όπως αυτή εκφράζεται από το δείκτη PASI, και του φλεγμονώδους φορτίου, όπως αυτό αποτυπώνεται από ένα σύνολο φλεγμονωδών παραγόντων, πριν και μετά τη θεραπεία με etanercept.ΥΛΙΚΟ ΚΑΙ ΜΕΘΟΔΟΙ Στη μελέτη συμπεριλήφθησαν 41 ασθενείς με κοινή κατά πλάκας ψωρίαση, που πληρούσαν τις προϋποθέσεις χορήγησης βιολογικής θεραπείας. Μετρήσαμε το δείκτη PASI και ένα σύνολο φλεγμονωδών δεικτών: λευκά αιμοσφαίρια και ουδετερόφιλα, ινωδογόνο, φερριτίνη, υψηλής ευαισθησίας CRP (hs-CRP), ταχύτητα καθίζησης ερυθρών, απτοσφαιρίνη, σερουλοπλασμίνη και α1-αντιθρυψίνη, πριν και μετά από θεραπεία 12 εβδομάδων με etanercept 50 mg δις εβδομαδιαίως.ΑΠΟΤΕΛΕΣΜΑΤΑΌλοι οι φλεγμονώδεις δείκτες μειώθηκαν μετά τη θεραπεία (p < 0,001). Ο δείκτης PASI βρέθηκε να συσχετίζεται θετικά με το ινωδογόνο και τη hs-CRP. Δεκαεννέα ασθενείς σε σύνολο 41 (46,3%) πέτυχαν μείωση του δείκτη PASI κατά 75% (PASI75). Η αύξηση στη διαφορά της hs-CRP και της ΤΚΕ (τιμές φλεγμονωδών δεικτών προ – τιμές μετά τη θεραπεία) σχετίζεται με αυξημένη πιθανότητα να επιτευχθεί ο κλινικός θεραπευτικός στόχος, δηλ. το PASI75.ΣΥΜΠΕΡΑΣΜΑΤΑΟι φλεγμονώδεις δείκτες, κυρίως η hs-CRP και δευτερευόντως το ινωδογόνο και η ΤΚΕ μπορούν να χρησιμοποιηθούν για την εκτίμηση της βαρύτητας της ψωριασικής νόσου καθώς και για την παρακολούθηση της θεραπευτικής ανταπόκρισης. Προτείνουμε τη δημιουργία ενός νέου δείκτη (Index of Psoriasis Inflammation, IPI) από το συνδυασμό συγκεκριμένων φλεγμονωδών δεικτών. Παράλληλα με το PASI θα μπορούσε να αποτυπώσει σε εργαστηριακό επίπεδο τη φλεγμονώδη δραστηριότητα της νόσου.
Φαρμακοκινητική της ενδοϋαλοειδικής χορήγησης του Avastin (bevacizumab) σε κονίκλους
Authors: Σινάπης Χρήστος
Published: August 2021

Η παρούσα μελέτη έχει ως σκοπό την ακριβή περιγραφή της φαρμακοκινητικής ενός πολύ σημαντικού φαρμάκου της σύγχρονης Οφθαλμολογίας, του Avastin, μετά από ενδοϋαλοειδική ένεσή του στο δεξιό οφθαλμό κονίκλων. Ο δεξιός οφθαλμός 20 κονίκλων υπέστη ενδοϋαλοειδική ένεση με 1.25 mg/0.05 ml Avastin. Αμφότεροι οι οφθαλμοί 4 κονίκλων κάθε φορά λαμβάνονταν μετά από ευθανασία τις μέρες 1, 3, 8, 15 και 29. Οι συγκεντρώσεις του Avastin υπολογίζονταν στο υαλοειδές και υδατοειδές υγρό του δεξιού οφθαλμού. Υπολογίστηκε επίσης με χρήση της υψηλής ευαισθησίας ELISA και η συγκέντρωση των anti-bevacizumab αντισωμάτων στον ορό των κονίκλων. Οι μέγιστες συγκεντρώσεις του Avastin στο υαλοειδές του δεξιού οφθαλμού κονίκλων (406.25 μg/ml) μετρήθηκαν την πρώτη μέρα του πειράματος. Επίσης στο υδατοειδές υγρό του δεξιού οφθαλμού οι μέγιστες συγκεντρώσεις (5.83 μg/ml) μετρήθηκαν την πρώτη μέρα του πειράματος. Η συγκέντρωση του φαρμάκου την 29η μέρα του πειράματος μετρήθηκε στα 5.17 μg/ml στο υαλοειδές και 0.225 μg/ml στο υδατοειδές υγρό του δεξιού οφθαλμού. Ο χρόνος ημίσειας ζωής του Avastin υπολογίστηκε στις 6.61 μέρες για το υαλοειδές του δεξιού οφθαλμού και 6.51 μέρες για το υδατοειδές υγρό του δεξιού οφθαλμού. Η συγκέντρωση των anti‐bevacizumab αντισωμάτων στον ορό του αίματος είναι τουλάχιστον 200 φορές χαμηλότερη από τη συγκέντρωση του bevacizumab (Avastin) κι επομένως τα anti‐bevacizumab αντισώματα δεν μπορούν να έχουν σημαντική επίδραση στη συγκέντρωση και δράση του Avastin.
Μελέτη της οικογένειας των υποδοχέων HER σε διηθητικά καρκινώματα του μαστού
Authors: Ζουμπούλη Χριστίνα
Published: August 2021

Εισαγωγή : Ο EGFR εμπλέκεται στη ρύθμιση της κυτταρικής ανάπτυξης καρκινωμάτων μαστού. Η ενεργοποιημένη μορφή του (p EGFR) σχετίζεται με φτωχή πρόγνωση στον καρκίνο του πνεύμονα, αλλά δεν έχει ερευνηθεί ακόμη ενδελεχώς στον καρκίνο του μαστού. Σκοπός της μελέτης αυτής είναι η διερεύνηση της έκφρασης των EGFR και p EGFR και η σχέση τους με την ολική επιβίωση και την ελεύθερη νόσου διαβίωση, κλινικοπαθολογικές παραμέτρους και τους βιολογικούς δείκτες διηθητικότητας, αγγειογένεσης (φωσφορυλιωμένο Akt [p Akt], urokinase plasminogen activator receptor [Upar], matrix metalloproteinases [MMP]-14, vascular endothelial growth factor receptor [VEGFR]-1/Flt-10. Μέθοδοι : Ανοσοϊστοχημική μέθοδος τριών βημάτων εφαρμόστηκε σε κύβους παραφίνης από 154 ασθενείς με διηθητικό καρκίνωμα μαστού για την ανίχνευση της έκφρασης των πρωτεϊνών του EGFR και p EGFR, των υποδοχέων προγεστερόνης και οιστρογόνων, του cerbB2, p- Akt, VEGFR-1/Flt-1, MMP-14,και uPAR.Τα αποτελέσματα αξιολογήθηκαν στατιστικά με τη μέθοδο του χ2 test.Οι καμπύλες κατανομής της συνολικής επιβίωσης και της ελεύθερης νόσου επιβίωσης προσδιορίστηκαν με τη μέθοδο Caplan-Meier και long run statistics με το μοντέλο Cox proportional hazards regression.Αποτελέσματα : Οι πρωτεΐνες των EGFR και p EGFR ανοσοανιχνεύτηκαν στις μεμβράνες των κακοηθών κυττάρων (11,3% και 35,7% αντίστοιχα). Η έκφραση του EGFR συσχετίστηκε θετικά με τον πυρηνικό βαθμό κακοηθείας (Ρ= 0,001) και αρνητικά με τους ορμονικούς υποδοχείς οιστρογόνων (Ρ=0,005). Ο p EGFR συσχετίστηκε θετικά με το μονοπάτι p- Akt (Ρ=0,008) και φαίνεται να συμμετέχει στη διηθητικότητα και τις μεταστάσεις (uPAR, Ρ=0,0049, MMP-14, Ρ=0,025, VEGFR-1/Flt-1,Ρ=0,016).Μονοπαραγοντική ανάλυση έδειξε ότι ο φαινότυπος EGFR/p EGFR συσχετίζεται με πτωχή ολική επιβίωση (Ρ=0,019) και επιπλέον αυτό υποστηρίχτηκε από πολυπαραγοντική ανάλυση (Ρ=0,013). Συμπεράσματα : Τα δεδομένα παρέχουν ενδείξεις ότι η έκφραση του p EGFR συσχετίζεται με την αγγειογένεση (μέσω των μονοπατιών VEGFR-1/Flt-1, MMP-14 και p- Akt) και ότι ο φαινότυπος EGFR/p EGFR συσχετίζεται με πτωχή επιβίωση των ασθενών με διηθητικό καρκίνωμα μαστού.
Οικονομική μεγέθυνση, περιφερειακή σύγκλιση και ο ρόλος του γεωργικού τομέα
Authors: Λιοντάκης Άγγελος
Published: August 2021

Η μελέτη της οικονομικής σύγκλισης γνώρισε εντυπωσιακή άνθηση την τελευταίαεικοσαετία. Βέβαια, αδιαμφισβήτητο παραμένει το γεγονός ότι η σχετικήβιβλιογραφία απέχει από την καθιέρωση μιας γενικώς αποδεκτής μεθόδου ποσοτικήςδιερεύνησης των εννοιών σύγκλισης. Παρόλα αυτά, μέθοδοι περισσότεροικανοποιητικές αναπτύσσονται συνεχώς. Έτσι, μπορεί να αξιολογηθεί καλύτερα ηαποτελεσματικότητα περιφερειακών πολιτικών καθώς και η ακρίβεια θεωρητικώνπροβλέψεων.Βασικός σκοπός της παρούσας διατριβής είναι να διερευνήσει την ύπαρξηπεριφερειακής οικονομικής σύγκλισης στην Ελλάδα, να εκτιμήσει και να αξιολογήσειτα χαρακτηριστικά της. Η διερεύνηση γίνεται χρησιμοποιώντας τεχνικές που ανήκουντόσο στην παραδοσιακή στατιστική και οικονομετρία όσο και στη σύγχρονη μηπαραμετρική οικονομετρία. Ο δεύτερος βασικός στόχος της διατριβής είναι ηδιερεύνηση του ρόλου του γεωργικού τομέα στην περιφερειακή μεγέθυνση καισύγκλιση. Παράλληλα με τους δύο παραπάνω στόχους, διερευνάται και η ύπαρξηχωρικής συσχέτισης μεταξύ των κατά κεφαλήν εισοδημάτων των νομών της Ελλάδας.Τα δεδομένα που χρησιμοποιούνται αφορούν το κατά κεφαλήν εισόδημα των νομώντης Ελλάδας και την περίοδο 2000-2008.Τα αποτελέσματα δείχνουν ότι η περίοδος 2000-2008 μπορεί να χωριστεί σε δύουποπεριόδους, πριν και μετά το 2004. Κατά την πρώτη, παρατηρείται έντονη τάσηπεριφερειακής σύγκλισης, ενώ κατά τη δεύτερη παρατηρείται τάση απόκλισης. Ηεφαρμογή των μη παραμετρικών μεθοδολογιών αποκαλύπτει με πολύ μεγαλύτερηλεπτομέρεια τη διαδικασία περιφερειακής σύγκλισης, όπου υπάρχει, καθώς και ταιδιαίτερα χαρακτηριστικά της κατανομής του κατά κεφαλήν εισοδήματος και τηςδιαχρονικής της εξέλιξης. Αναφορικά με τον γεωργικό τομέα, παρατηρείται αρνητικήσχέση μεταξύ της εξάρτησης της οικονομίας από αυτόν και της οικονομικήςμεγέθυνσης. Παρόλα αυτά, διακρίνεται μία θετική σχέση μεταξύ του κατά κεφαλήνεισοδήματος και της αγροτικής παραγωγικότητας. Τα αποτελέσματα αναδεικνύουνεπίσης και την πολύ σημαντική επίδραση του τομέα των υπηρεσιών για την Ελλάδα,αφού η αυξημένη εξάρτηση μίας περιφερειακής οικονομίας από αυτόν συνδέεταιθετικά με το κατά κεφαλήν εισόδημα. Συνεπώς, μία αναδιάρθρωση του γεωργικούτομέα με έμφαση σε πιο παραγωγικές δραστηριότητες αλλά και σε δραστηριότητες που συνδέονται άμεσα με τον τομέα των υπηρεσιών μπορεί να ενισχύσει τηνπεριφερειακή ανάπτυξη. Με δεδομένο ότι η αναδιάρθρωση αυτή ευνοεί κυρίως τουςφτωχότερους νομούς με υψηλή «γεωργικότητα», μπορεί να συμβάλλει και στηνπεριφερειακή σύγκλιση.
Η κίνηση των ιδεών στη Γαλλία και η απήχησή της σε Έλληνες καλλιτέχνες που έζησαν σε αυτή τη χώρα κατά την περίοδο 1950-1970
Authors: Οικονόμου Μαρία
Published: August 2021

Το ζήτημα που πραγματεύομαι συνδέεται με την κοινωνική, πολιτική, οικονομική και καλλιτεχνική πραγματικότητα στην Ελλάδα και στη Γαλλία της περιόδου 1950-1970 και ασχολείται με την αλληλεπίδραση της κίνησης των ιδεών στο έργο τεσσάρων καλλιτεχνών, οι οποίοι ανήκουν σε δύο διαφορετικές γενιές: α) τους Δημήτρη Σακελλαρίδη (1912-2000) και Άννα Κινδύνη (1914-2003) και β) τους Βλάση Κανιάρη (1928) και Παύλο Διονυσόπουλο (1930). Επιχείρησα διεξοδική έρευνα των γαλλικών και ελληνικών ιστορικών, κοινωνικών και εικαστικών τεκταινόμενων στην υπό εξέταση περίοδο και συγκέντρωσα ντοκουμέντα και βιβλιογραφικό υλικό και από τις δύο χώρες. Ακολούθησα τη μέθοδο των συνεντεύξεων από καλλιτέχνες αλλά και κριτικούς Τέχνης, όπως ο διάσημος καθοδηγητής ρευμάτων Pierre Restany, και μελέτησα το κινηματογραφικό υλικό της πρωτοπορίας, στο οποίο απεικονίζονται οι συνθήκες της γαλλικής κοινωνίας. Το βασικό στοιχείο, που επέδρασε στη δημιουργία του έργου των καλλιτεχνών ήταν ο ιστορικός ορίζοντας στις δύο χώρες. Οι καλλιτέχνες μορφοποιούν την εικαστική τους γλώσσα μεταπλάθοντας τα προσωπικά τους βιώματα με βάση το κοινωνικό πλαίσιο και τα ιστορικά δεδομένα της εποχής. Έχουν τη σφραγίδα της Ελλάδας που άφησαν πίσω τους και την εκφράζουν με διαφορετικό τρόπο λόγω των ιδιαίτερων επιρροών. Η Ά. Κινδύνη και ο Δ. Σακελλαρίδης, παρότι έζησαν για μεγάλο διάστημα στη Γαλλία, δεν απομακρύνθηκαν από την αρχική ιδιότυπη εικαστική γραφή τους, που εξακολούθησε να είναι ιδεολογική και να κυριαρχείται από τα βιώματα της Ελλάδας της κατοχής και του εμφυλίου πολέμου. Αντίθετα, οι Βλάσης Κανιάρης και Παύλος θεμελίωσαν το έργο τους στη σύζευξη της ελληνικής «εμπειρίας» με τα σύγχρονα ευρωπαϊκά καλλιτεχνικά κινήματα, υποστηρίζοντας ενδιαφέρουσες προτάσεις. Οι καλλιτέχνες της έρευνας άσχετα από το αν υπήρξαν οπαδοί συγκεκριμένων κινημάτων ή ιδεολογικών ρευμάτων, ήταν όλοι τους γνώστες και κοινωνοί της γαλλικής κουλτούρας. Συμπερασματικά η επίδραση των γαλλικών ρευμάτων και ιδεών στην Τέχνη της ελληνικής διασποράς, παρ’ όλο που δεν είναι εμφανής με την πρώτη ματιά, είναι οπωσδήποτε υπαρκτή και σημαντική.
Τα επικοινωνιακά μέσα και ο σχολικός πολιτισμός ως θεμέλια που διαμορφώνουν τον πολιτικό θεσμό της παιδείας
Authors: Κρέμου Ευτέρπη
Published: August 2021

Τα Επικοινωνιακά Μέσα (που για τη διατριβή μου είναι τα προοίμια των Νόμων για την Παιδεία) και ο Σχολικός Πολιτισμός που ενυπάρχουν σε μια θέσπιση, επιδρούν στον Πολιτικό Θεσμό της Παιδείας, όχι ως πρωτογενής αιτία διαμόρφωσής του αλλά επειδή ακριβώς του προσδίδουν τα ποιοτικά εκείνα χαρακτηριστικά, με βάση τα οποία καθορίζεται το εάν θα είναι πολιτικός και «τι είδους» πολιτικός θα είναι. Η ποιοτική διερεύνηση των βασικών όρων – μεταβλητών της διατριβής προσδιορίζεται, εξάλλου, από εκείνο το πλαίσιο των αρχών - αξιών - προτύπων της ιδεολογίας του Ελληνισμού, εκ του οποίου απορρέουν οι προσδοκίες στα περί εκπαιδεύσεως ζητούμενα των Ελλήνων.